Source: http://apadar.ro/comunicate.html?start=10
Timestamp: 2018-08-17 03:32:31+00:00

Document:
Comunicate - APADAR
You are here: Home Comunicate
Plangere Penală
Procurorii Inaltei Curti de Casatie si Justitie isi bat joc de victimele Mineriadei
Astazi membrii organizatiei victimelor Mineriadei au fost citati la Parchetul General in vederea solutionarii plangerii penale ce face obiectul dosarului 860/P/2009 impotriva procurorilor Parchetului Civil care au dat NUP in favoarea lui Ion Iliescu, Petre Roman, Virgil Magureanu, etc in dosarul Mineridei din 1990.
Cu aceasta ocazia invitatia transmisa prin citatie scrisa de catre Parchet s-a dovedit a fi o forma de batjocura atat fata de cei citati cat si la adresa actului de justitie, deoarece nici un procuror nu a catadicsit sa dea curs citatiei trimisa chiar de Parchetul General.
In vederea bunei informari a opiniei publice aducem la cunostinta datele acestei Plangeri Penale la adresa procurorilor Parchetului Civil in frunte cu Marius Iacob, celebrul argonaut al Elodiei, si elementele ce constituie obiectul dosarului in cauza.
Impotriva numitilor: Gheorghe Stan, Marius Dan Foitos, Iuliu Moicus, Vasile Vintilescu, Marian Gherman – toti procurori in cadrul Pachetului de pe langa ICCJ – sectia urmarire penala si criminalistica si Marius Iacob – procuror sef al sectiei mentionate, rugandu-va sa dispuneti efectuarea de cercetari penale si trimiterea in judecata a acestora pentru savarsirea infractiunilor de: - abuz in serviciu contra intereselor persoanelor prev. de art. 346 Cod Penal si favorizarea infractorului prev. de art. 264 Cod Penal, pentru urmatoarele:
In fapt, prin rezolutiile din 10.10.2008 data in dosarul 1122/P/2007 si din 17.06.2009 data in dosarul 175/P/2008, susnumitii procurori au pronuntat solutii de neurmarire fata de Ion Iliescu si altii sub aspectul savarsirii mai multor infractiuni reclamate printre care enumar pe cea de: genocid – prev. de art. 357 lit. a, b, c, instigare la omor deosebit de grav – prev. de art. 31 raportat la art. 174-175 lit. e, 176 lit. b, tratamente neomenoase, etc.
Facem precizarea ca, s-a procedat la disjungerea a mai multor dosare intre care cele doua enumerate mai sus, astfel incat fiecarui dosar sa-i lipseasca probe esentiale care dovedeau savarsirea faptelor neprescrise inca, intrucat erau in celalalt dosar si invers.
Practic, in dosarele susmentionate procurorii susmentionati n-au efectuat acte de urmarire penala, ci s-au limitat a da rezolutiile la care am facut referire dupa o analiza superficiala si incompleta a dosarelor, cu buna stiinta, in scopul de a da satisfactie nomenclaturii post-decembriste si a favoriza infractorii – inclusiv si mai ales Ion Iliescu si Petre Roman - fata de care au dispus solutii de neurmarire.
Numitul Marius Iacob la randul lui s-a limitat la preluarea argumentelor din rezolutia data de Gheorghe Stan, Marius Dan Foitos si Iuliu Molcut, fara a analiza efectiv sutele de volume la care am facut referire in plangerea impotriva rezolutiei, cu acelasi scop de a proteja interesele “mai marilor zilei” si de a-i favoriza pe infractori in detrimentul celor raniti si decedati in evenimentele cutremuratoare care au avut loc in 13-15 iunie 1990.
Un exemplu evident al modului in care au actionat susnumitii il constituie modul in care au apreciat inexistenta situatiei premiza cu referire la infractiunea de genocid. Astfel, au apreciat ca, notiunea de colectivitate are intelesul de populatie individualizata geografic, social si istoric, astfel incat – considera procurorii - manifestantii din 13-15 iunie nu pot fi caracterizati ca facand parte dintr-o colectivitate de sine statatoare.
Notiunea de colectivitate trebuie inteleasa in contextul evenimentelor dramatice de atunci cand zeci de mii de oameni au manifestat in Piata Universitatii avand un singur crez: caderea comunismului, astfel ca indiferent de etnie, de clasa sociala (intelectualitate, studenti, muncitori), toti au manifestat ca un grup unitar - cu toate caracteristicile unui grup unitar. Grupul celor care au cautat sa elibereze tara de comunism, de fosilele moscovite, grupul vechilor “huligani” – dupa cum i-a numit Ceausescu, “golani”, dupa cum i-a numit Ion Iliescu, eticheta care a devenit un insemn de onoare.
Colectivitatea autentic romaneasca a celor care s-au jertfit pentru Libertate, in evenimentele din decembrie 1989 are un caracter bine definit iar sensul jerfei acestora si a luptei pentru Libertate a fost preluat si continuat in cursul demonstratiei din Piata Universitatii - cea mai indelungata manifestatie pentru Libertate si Adevar din istoria contemporana.
Procurorii nu fac altceva decat sa mutileze memoria celor ucisi, raniti, torturati in evenimentele din 13-15 iunie spre a da satisfactie unei grupari malefice reprezentate la varf de Ion Iliescu, grupare de inspiratie straina, antiromaneasca, care n-a facut rau doar unei colectivitati, ci intregii tari.
Modul in care au solutionat procurorii cele doua dosare, in frunte cu Marius Iacob in cazul plangerii impotriva rezolutiei 1122/P/2007 ii face practic partasi la atrocitatile comise in 13-15 iunie 1990, astfel ca, va rugam sa dispuneti cercetarea lor penala si trimiterea in judecata.
In drept, ne intemeiem prezenta pe disp. art. 221-222 Cod Pr. Pen.
prin reprezentant legal Viorel Ene
Adresă către Înalta Curte de Casație și Justiție
De pe langa Inalta Curte de Casatie si Justitie
Stimata doamna Procuror General Laura Codruta Covesi
Subscrisa Asociatia Victimelor Mineriadelor 1990-1991 din Romania (A.V.M.R.), reprezentata de presedintele Ene Viorel, cu sediul in str. Batistei, nr.11,B, ap.1, sector 2, Bucuresti, Asociatia Baricada Inter ‘89, presedinte Ion Iofciu, Asociatia Adevar si Dreptate, presedinte Ion Varlam, Grupul Independent pentru Democratie, presedinta Elena Andronache, Seniorii Ligii Studentilor, Asociatia pentru Apararea Drepturilor Apatrizilor si Refugiatilor, vicepresedinte Mihai Rapcea, Asociatia Pro-PNTCD, presedinte Marin Vasilescu, formulam prezenta: PLANGERE PENALA
Impotriva numitului Traian Basescu, actual Presedinte al Romaniei, urmand sa dispuneti citarea acestuia la locul de munca – Palatul Cotroceni, Bucuresti, rugandu-va sa dispuneti procedurile juridice prevazute de lege pentru savarsirea infractiunilor de: - abuz in serviciu contra intereselor persoanelor prev. de art.246 Cod penal si favorizarea infractorului prev.de art.264 Cod penal, pentru urmatoarele:
In fapt, prin solicitarea publica si televizata a presedintelui Romaniei luata in data de 07.09.2009, de repunere in functia de procuror a pensionarului Dan Voinea, consideram ca a avut loc o imixtiune grava in actul de justitie anulandu-se practic principiul separarii puterilor in stat.
Presedintele Romaniei, in acelasi timp, a dat dovada unui comportament cu totul contradictoriu avand in vedere ca tot domnia sa a luat decizia de demitere a procurorului Dan Voinea din functia de Procuror Sef adj. al Parchetului General Sectia Militara pentru grave abateri privind instrumentarea dosarului represiunii din iunie 1990-MINERIADA, semnand actul de revocare din functie a acestuia, recent, in martie 2009. Presedintele avea posibilitatea sa nu-l revoce din functie pe Dan Voinea, avizul CSM in aceasta privinta fiind sctrict consultativ.
Faptul ca Dan Voinea a respins prin avocatul sau, Antonie Popescu, (fostul consilier prezidential al lui Emil Constantinescu - cel care i-a acordat gradul de general lui Voinea) decizia CSM nu avea in nici un fel influenta asupra actului de revocare semnat si asumat de presedintele Traian Basescu.
Ni se pare semnificativ faptul ca fostul procuror demis de presedintele Traian Basescu – Dan Voinea este aparat tocmai de un avocat al Casei de avocati Sfaraiala, o casa de avocatura "apropiata" fostului ministru al Transporturilor Ludovic Orban, despre care, recent, Ministrul Turismului Elena Udrea a dezvaluit ca este o casa de avocati care au "ajutat" statul sa piarda din patrimoniu hotelul Astoria din Bucuresti, simbolul ceferistilor, societatea de avocatura "Sfaraiala si Asociatii", fiind totodata, dupa cum a asemnalat presa, si intr-o combinatie stransa cu fostul presedinte al AVAS, Teodor Atanasiu. Altfel spus observam ca arcul protector al lui Dan Voinea este format tocmai din apropiatii gruparilor politice care isi propun rasturnarea lui Traian Basescu.
Din punctul nostru de vedere, al Asociatiei Victimelor Mineriadei procurorul-sanctionat Dan Voinea este un personaj malefic, ale carui abuzuri au fost dovedite si sanctionate, si care in mod deliberat a tergiversat si musamalizat dosarul mineriadei din iunie 1990, in scopul protejarii principalului vinovat al represiunii, Ion Iliescu. Fostul presedinte Ion Iliescu, vechi prieten al Generalului Voinea, alaturi de care a participat la conspiratia moscovita din decembrie `89 – care figura la Parchetul militar condus de Dan Voinea ca urmarit penal – a devenit martor, iar singura audiere la care a participat a avut loc la 12 decembrie 2007. Impostura fostului procuror militar a fost confirmata public de Procurorul Genaral Laura Codruta Kovesi care a afirmat ca nu trebuia aprobata decizia de pensionare a lui Dan Voinea, care este beneficiar al unei fabuloase pensii de 185.000.000 lei, desi a savarsit grave abateri constand in incalcarea dispozitiilor legale referitoare la incompatibilitati si exercitarea functiei cu rea-credinta. Mai mult, tot cu aceeasi ocazie Procurorul general, Laura Codruta Kovesi, a completat povestea scandaloasa a generalului in rezerva Voinea cu amanunte documentate de inspectorii CSM, care au constatat nereguli fara precedent in instrumentarea dosarelor Revolutiei si Mineriadei: „Am avut inceperi de urmarire penala fata de persoane decedate, inceperi de urmarire penala desi faptele au fost prescrise, inceperi de urmarire penala pentru fapte care nu existau in Codul Penal la data cånd se presupune ca au fost comise. Vorbim de acte dispuse in dosar si de inceperi de urmariri penale? Stiti cum se incepea urmarirea penala in dosarele astea (ale lui Voinea)? Pe hartii fara antet, scrise de mana, fara incadrare juridica, trecute niste nume, 10-20 de nume dintre care 10 sau 15 persoane decedate, neinregistrate“, a acuzat public Kovesi modul in care se facea ca lucra procurorul militar Dan Voinea.
Procurorul general al Romaniei Laura Coduta Kovesi a formulat, in repetate randuri un adevarat rechizitoriu la adresa generalului in rezerva, fost procuror militar Dan Voinea, cel care a investigat mineriada, respectiv pe Ion Iliescu, al carui dosar are o grosime de doar zece centimetri, iar invinuitul nu a fost citat ori audiat niciodata in 17 ani.
"In momentul in care a fost declinat la procurorii civili, desi s-a sustinut ca au fost audiate foarte multe persoane, ca s-a lucrat foarte mult la acest dosar, de fapt acesta cand a venit arata cam asa: zece centimetri. Atat este dosarul care priveste aceasta cauza", a mai adaugat procurorul general.
Kovesi a scos la iveala faptul ca desi nu era investit pentru acest dosar, fostul procuror militar Dan Voinea i-a prezentat invinuitului, adica lui Ion Iliescu, o alta acuzatie decat cea pentru care a inceput urmarirea penala. Practic, Voinea a instrumentat dosarele „de forma“, facandu-se ca-l ancheteaza pe Iliescu, prefacandu-se ca il pune la zid, pentru ca in realitate, dupa cum a aratat Laura Codruta Kovesi, dosarul lui Ion Iliescu sa aiba o grosime de doar zece centimetri in peste un deceniu de „munca“ si nici macar o declaratie luata asa-zisului „cercetat“.
Procurorul general, Laura Codruta Kovesi, i-a trimis, pe 27 octombrie 2008, ministrului Justitiei, Catalin Predoiu, cererea de revocare a lui Dan Voinea, dupa care ministrul a analizat solicitarea procurorului general, si constatand justetea motivelor de revocare, a cerut avizul consultativ din partea Sectiei de procurori a CSM. Ulterior, potrivit procedurii, solicitarea a fost trimisa sefului statului, care a acceptat cererea de revocare din functie a lui Voinea.
Incepand cu anul decembrie 1998 Asociatia Victimelor Mineridelor 1990 – 1991 a formulat nenumarate plangeri la adresa procurorului militar Dan Voinea, cerand inclusiv revocarea din functie a acestuia.
Activitatea lui Dan Voinea a reprezentat, de-a lungul anilor, o forma grava de coruptie a Justitiei romane, direct implicata in salvarea lui Ion Iliescu si a acolitilor sai de raspunderea penala in cazul Mineriadei din 1990.
In decembrie 1998 fostul procuror militar Dan Voinea, pe atunci sef al Sectiei Militare din Parchetul General a supervizat si aprobat solutia de Neincepere a Urmaririi Penale (N.U.P.), propusa in data de 16.09.1998 de subordonatul sau procurorul militar Surdescu Gheorghe, decizie care ar fi dus la anularea Dosarului Mineriadei.
Ca urmare a protestelor de strada si a actiunilor organizatiei noastre NUP-ul a fost retras, dar mai apoi vreme de un deceniu Dosarul Mineriadei a fost tinut la index de aceeasi procurori.
In data de 14.11.2007 am depus o plangere impotriva fostului procuror magistrat Dan Voinea pentru savarsirea infractiunii de abuz in serviciu – respectiv pentru tergiversarea Dosarului Represiunii din iunie 1990.
Asociatia Victimelor Mineriadelor 1990-1991 din Romania l-a acuzat pe magistratul militar Dan Voinea, de nerespectarea deciziei de a trimite Dosarul Mineriadei la Sectia de Urmarire Penala si Criminalistica din cadrul Parchetului de la Inalta Curte de Casatie si Justitie.
In acelasi context se facea referire si la tergiversarea solutionarii dosarului si la favorizarea infractorilor Ion Iliescu, Petre Roman, Gelu Voican Voiculescu, Virgil Magureanu, Miron Cozma, etc.
Plangerea a fost inregistrata la Parchetul de pe langa Inalta Curte de Casatie si Justitie, iar doamna Procuror General Laura Codruta Kovesi a inaintat CSM cererea de verificare a activitatii parchetelor militare si a generalului in rezerva Dan Voinea in legatura cu musamalizarea Dosarului Mineriadei.
Am inaintat deasemenea alte sase plangeri penale la adresa fostului procuror militar Dan Voinea, concomitent depunand si la CSM adrese la care nu am primit raspuns pana acum.
Totusi Sectia pentru procurori a CSM a decis, la finalul lunii decembrie a anului trecut efectuarea controlului de fond, la solicitarea procurorului general, Laura Kovesi, la Sectia Parchetelor Militare din Parchetul de pe langa Inalta Curte de Casatie si Justitie.
Pozitia sefului Parchetului Militar cu privire la activitatea lui Dan Voinea
Dupa cum a aratat chiar seful Parchetului Militar, Ion Vasilache, instrumentarea (voit) defectuoasa a Dosarului realizata de catre fostul procuror militar Dan Voinea ar fi dus la nulitatea absoluta a materialului de urmarire penala.
Fraza cheie care incheie Rezolutia din 27.02.2008 a Sefului Parchetului Militar este urmatoarea: „De altfel, conform prevederilor art. 210 alin. 1 C.p.p organul de urmarire penala este dator mai intai sa-si verifice competenta, iar potrivit art. 197 alin. 2 C.p.p. incalcarea dispozitiilor relative la competenta atrage nulitatea absoluta.”
In incheiere, consideram ca solicitarea doamnei procuror general Laura Codruta Kovesi de revocare a lui Dan Voinea a confirmat intreaga lupta a organizatiei noastre cu generalul Dan Voinea, cel care este direct si personal responsabil de neinceperea urmarii penale a lui Ion Iliescu, principalul responsabil al represiunii sangeroase din iunie 1990.
Am salutat public Presedintia Romaniei la momentul semnarii actului de revocare al fostului procuror Dan Voinea si am multumit personal presedintelui Traian Basescu.
Suntem siliti astazi, constatand schimbarea de neinteles a atitudinii presedintelui, sa actionam in consecinta, cerand Justitiei sa ia masurile care se impun fata de un fapt fara precedent pe care noi il incadram in categoria abuzului in functie in scopul favorizarii fostului procuror Dan Voinea, considerat de noi un infractor, ca si cel pe care l-a protejat atatia ani, criminalul Ion Iliescu.
In numele victimelor,
presedinte AVMR Ene Viorel
In drept, ne intemeiem prezenta pe disp.art.221-222 Cod pr.pen.
Anexam:
Raportul catre presedintele Traian Basescu
Decizia Procurorului General
Decizia C.S.M.
Asociatia Victimelor Mineriadelor 1990-991 din Romania
Prin reprezentant legal presedinte Ene Viorel
Asociatia Baricada Inter ‘89, presedinte Ion Iofciu,
Asociatia Adevar si Dreptate, presedinte Ion Varlam,
Grupul Independent pentru Democratie, presedinta Elena Andronache,
Seniorii Ligii Studentilor, prin George Roncea
Asociatia pentru Apararea Drepturilor Apatrizilor si Refugiatilor, vicepresedinte Mihai Rapcea,
Asociatia Pro-PNTCD, presedinte Marin Vasilescu,
Coaliția Împotriva Statului Polițienesc
În data de 12.08.2009 orele 12.00-14.00, în fața Ministerului Administrației și Internelor (P-ța Revoluției nr.1A- fostul C.C.) vom organiza un protest împotriva abuzurilor Jandarmeriei Române și cerem demiterea de îndată a Generalului Costică Silion - șeful teroriștilor ziși jandarmi.
Așteptăm participarea tuturor celor nemulțumiți de abuzurile Jandarmeriei Române, această unealtă aservită politic conducătorilor de ieri și de astăzi.
P R E Ș E D I N T E
Organizaţiile Studenţilor Basarabeni din România iau atitudine vizavi de alegerile anticipate din Moldova
Avem onoarea de a vă invita la conferinţa de presă ce va avea loc joi, 23 iulie, ora 11:00 la Casa de Cultură a Studenţilor din Bucureşti, organizată cu prilejul apropierii alegerilor parlamentare anticipate din Republica Moldova din 29 iulie, admiterii la studii în România şi nu în ultimul rând incidentului din acest weekend legat de reţinerea Preşedintelui ATB Iaşi, Dan Caranfil. Conferinţa de presă va fi susţinută de liderii Organizaţiei Studenţilor Basarabeni din Timişoara, Organizaţiei Studenţilor Basarabeni din Bucureşti, Clubului Studenţilor Basarabeni şi Bucovineni Galaţi şi Asociaţiei Tinerilor Basarabeni Iaşi. Ziua de 29 iulie este o zi importantă pentru fiecare cetăţean din Republica Moldova, deoarece în această zi avem ocazia împreună să decidem viitorul acestei ţări, anume atunci se vor decide paşii spre o viaţă mai bună, unde drepturile şi libertăţile fiecărui individ au întâietate în cadrul unei societăţi care se vrea a fi una democratică. În urma fraudării masive a alegerilor din 5 aprilie, majoritatea populaţiei nemulţumită de rezultatul acestui scrutin, au ieşit în stradă să protesteze pentru a cere repetarea alegerilor parlamentare, protest ce a degenerat după un scenariu bine pregătit de către forţele de conducere, în acţiuni violente cu pierderi de vieţi omeneşti în rândurile protestatarilor, prin încălcarea drepturilor fundamentale ale omului, printre care dreptul la viaţă, dreptul la ocrotirea sănătăţii, la libertate individuală, dreptul la libera circulaţie a individului şi la libertatea de exprimare. Având în vederea că în urma eşuării repetate a alegerii preşedintelui statului, după dizolvarea parlamentului, conform Codului Electoral, a fost stabilită data alegerilor anticipate – 29 iulie, dată ce reprezintă o nouă, şi, poate ultima şansă spre realizarea schimbărilor într-o direcţie democratică. În ciuda modificărilor făcute la nivelul Codului Electoral, în care ziua alegerilor coincide cu una din zilele lucrătoare, care chiar dacă a fost declarată a fi zi liberă în Republica Moldova şi o piedică pentru cetăţenii plecaţi legal peste hotare, care reprezintă peste 627 959 persoane, conform datelor Serviciului de Grăniceri, cifră ce semnifică 25 % din cetăţenii cu drept de vot. În pofida acestor impedimente, considerăm că prezenţa la vot într-un număr cât mai mare este una necesară şi extrem de importantă pentru societatea noastră.
Dan Caranfil – Preşedinte ATB Iaşi
Tel.: 0748464546; E-mail: This email address is being protected from spambots. You need JavaScript enabled to view it.
Iurie Mocanu – Preşedinte OSB Timişoara
Tel.: 0751836700; E-mail: This email address is being protected from spambots. You need JavaScript enabled to view it.
Octavian Balan – Director Executiv OSBTimişoara
Tel.: 0745412512 E-mail: This email address is being protected from spambots. You need JavaScript enabled to view it.
Vlad Durnea – Vicepreşedinte OSB Bucureşti
Tel.: 0752130302 E-mail: This email address is being protected from spambots. You need JavaScript enabled to view it.
Sergiu Racilă – Vicepreşedinte OSB Bucureşti
Tel.: 0755406707; E-mail: This email address is being protected from spambots. You need JavaScript enabled to view it.
Alexandru Jurcăneanu – Preşedinte CSBB Galaţi
Tel.: 0751105363; E-mail: This email address is being protected from spambots. You need JavaScript enabled to view it.
Comunicat de presa - Spune “STOP” genocidului din China
In data de 20 iulie 2009 se implinesc 10 ani de la inceperea celei mai mari persecutii din China, cand guvernul chinez a pornit un genocid impotriva a peste 100 de milioane de cetateni, pe motive de credinta.
Cu aceasta ocazie 40 de asociatii Falun Dafa, de pe toate cele cinci continente, fac apel la toate guvernele sa i-a atitudine, unindu-se in cel mai important apel pentru drepturile omului din secolul al XXI-lea. Astfel, in cele 114 tari in care exista practicanti Falun Dafa se vor organiza proteste in fata ambasadelor si consulatelor chineze.
In Romania, protestul se va desfasura in intervalul orar 11.15 – 13.15, in fata Ambasadei Chinei la Bucuresti, situata pe strada Beijing.
Asociatiile Falun Dafa cer guvernelor sa opreasca persecutia impotriva Falun Gong si sa desfiinteze toate lagarele de munca fortata din China.
*Falun Dafa (numita si Falun Gong) este o practica de Qi Gong, bazata pe principiile Adevar, Bunatate, Toleranta, facuta pentru prima data publica in anul 1992, in nord-estul Chinei, de catre Li Hongzhi.
In momentul de fata ea este practicata in 114 tari din intreaga lume (Belgia, SUA, Argentina, Germania, Franta, Romania, Polonia etc.), invataturile Falun Dafa fiind traduse in peste 30 de limbi.
Sursa: http://www.epochtimes-romania.com/articles/2009/07/article_49694.html

References: ICCJ 
 CSM 
 CSM 
 CSM 
 CSM 
 CSM